Page:Chronicle of the Grey friars of London.djvu/43

 xvij$o$. A$o$. Thys yere this king John was powsynd at Worster; and whane he hade raynyd xvij. yeres he dyde, and is burryd there in the monkes before the hye auter.  HENRICUS TERTIUS REX

And here beganne the rayne of kyng Henry the third, sonne unto kynge John.

Pi.$o$. A$o$. Thys yere was Walis interdityd. And Lewys of France had one thousand marke of sylver for his rewarde.

ij$o$. A$o$. Thys yere the kynge had of every plough land C$s$. And the same yere Thomas Becket removyd uppe behynde the hye auter in Christes church in Canterbery.

v$o$. A$o$. Thys yere the kyng Henry the third was crownyd at Glossytor. And alle pleys longynge to the crowne was pletyd in the tower of London. And the castelle of Bedford was destroyed.

And this yere, on sent Lewys daye, was soch a stronge wynde in the north-est that it overturnyd houses, toweres, trees, and in the ayre was sene fyere draggons and sprettes flyenge. And this yere began the ordere of the Freeres Carmelyttes.

vij$o$. A$o$. Thys yere came the Freeres Minors into Ynglond. And a man of Oxenford feynyd hym to be Cryst, and was crucifyed at Addurbury.

xl$o$. A$o$. Thys yere a Jew felle in to a drawte on a satorday, and he wolde not be draune owte that day for the reverens of hys sabbot day, and sir Richard Clare, that time tyme beynge erle of Gloucseter, seynge that he wolde not be drawne owte that day, he wolde